钦定古今图书集成/明伦汇编/闺媛典/第306卷 > 皇清三十九 > 李养朴妻马氏
## 钦定古今图书集成/明伦汇编/闺媛典/第306卷 > 皇清三十九 > 李养朴妻马氏

按《德安府志》：“马氏，孝感李养朴妻。年二十七，夫亡，子之馨甫岁馀，家贫。继姑涂氏亦孀居无膳。或因劝更适，马泣曰：‘所以不即死者，正为孤儿及白首姑尔，忍言其他’？因割发刲面，以绝异议。明末大饥，流寇所在焚掠，氏备极流离，秉节弥固，事继姑尤谨。饔飧俱出，氏十指私食榆蕨，不令姑见。姑殁，悉鬻器物，仅乃毕” 殓躬操蘲梩，数日成墓。子既龀，就傅外家。归必亲课所习，不事姑息。年八十四终。